open-index/open-wikipedia-markdown huggingface dataset:
นางงามจักรวาล 1957

**นางงามจักรวาล 1957** () เป็นการจัดการประกวดนางงามจักรวาลครั้งที่ 6 จัดเมื่อวันที่ 20 กรกฎาคม พ.ศ. 2500 (ตามเวลาในประเทศไทย) ณ ลองบีช รัฐแคลิฟอร์เนีย สหรัฐอเมริกา ในปีนี้มีผู้เข้าประกวด 32 คน จากทั่วโลก โดยมี แครอล มอร์ริส นางงามจักรวาล 1956 มองมงกุฏให้กับ เกลดิส เซนเดอร์ สาวงามวัย 17 ปีจากเปรู ครองตำแหน่งนางงามจักรวาลในปีนี้

## ผลการประกวด
### ลำดับที่

### รางวัลพิเศษ

## ผู้เข้าประกวด
มี 32 ผู้เข้าประกวด ต่อไปนี้

****' – มาร์ธา เลแมนน์
****' – โมนิก้า ลามาส
****' – แฮนเนิร์ล เมลเชอร์
****' – จานีน ฮาโนเทียร์
****' – เตเรซินญา กอนซัลเวซ
****' – กลอเรีย โนอาเกส
****' – คาเมลเลีย ปาเรร่า
****' – โซเนีย อิกาซ่า
****' – มาเรีย กามิโอ้
****' – แพทริเซีย เบนิเตซ
****' – โซเนีย แฮมิลตัน
****' – ลิซ่า ซิมอง
****' – เจอร์ติ โดบ
****' – ลิเจีย จาราเวีย
****' – อนา โอลิสลาเจอร์
****' – ราโมน่า ตอง

****' – บรินดิส สครัม
****' – อตาร่า บาร์ซิเลย์
****' – วาเลเรีย ฟาบริซซิ
****' – เคียวโกะ โอตานิ
****' – ปาร์ค ฮยอน-อค
****' – ฌิเนตต์ ซิดาลิส-มองเตส
****' – อิร์มา อเรวาโล่
****' – แจคเกอรีน โบนิลล่า
****' – ลูซี่ มอนตาเนโร่
****' – **เกลดิส เซนเดอร์**
****' – แมรี่ ฟิลิปป์
****' – มาปิต้า เมอร์ซาโด คอร์เดอโร
****' – อิงเกอร์ จอนส์สัน
****' – กูเรอร์ เซอร์เมน
****' – กาเบรียล่า ปาสคาล
****' – กอนซูเอโล่ นูเอล

## กรรมการ
*ลุยส์ เจ. สวอนสัน
*อัลเบอร์โต วาร์กาส
*เอิร์ล วิลสัน
*โรเจอร์ ซีลเลอร์

## รายละเอียดการประกวด
*  ชนะเลิศคว้ามงกุฎได้เป็นครั้งแรกของประเทศ และถือเป็นสาวงามจากทวีปอเมริกาใต้คนแรกที่ได้ตำแหน่ง
* , , , , , , ,  และ  เข้ารอบก่อนหน้านี้เมื่อปี 1956
*  และ  เข้ารอบก่อนหน้านี้เมื่อปี 1955
*  เข้ารอบก่อนหน้านี้เมื่อปี 1954
*  เข้ารอบก่อนหน้านี้เมื่อปี 1953  
*  และ  เข้ารอบเป็นครั้งแรกในการประกวด
*  เข้ารอบเป็นปีที่ 6 ติดต่อกัน
* ,  และ  เข้ารอบเป็นปีที่ 4 ติดต่อกัน
*  เข้ารอบเป็นปีที่ 3 ติดต่อกัน
*  ชนะรางวัลขวัญใจช่างภาพ เป็นครั้งที่ 2 ติดต่อกัน
*  ชนะรางวัล นางงามมิตรภาพ เป็นครั้งแรก
* ประเทศที่เข้าประกวดครั้งแรก ได้แก่ ,  และ 

## อ้างอิง

## แหล่งข้อมูลอื่น
* Official Site
* Pageantopolis - Official result of Miss Universe 1957
* Judges 



หมวดหมู่:นางงามจักรวาล
1957
อรทัย ฐานะจาโร

**อรทัย ฐานะจาโร** (ชื่อเล่น: เหน่ง) เดิมมีชื่อว่า **อรทัย กาญจนชูศักดิ์** กรรมการมูลนิธิช่วยคนตาบอดแห่งประเทศไทยในพระบรมราชินูปถัมภ์  และอดีตสมาชิกสภาผู้แทนราษฎรกรุงเทพมหานคร พรรคพลังธรรม

## ประวัติ
อรทัยเกิดเมื่อวันที่ 13 กุมภาพันธ์ พ.ศ. 2510 ที่ย่านเยาวราช โดยเป็นบุตรสาวของนายส่ง กาญจนชูศักดิ์ โปรโมเตอร์มวยชื่อดังเจ้าของศึก จ้าวมังกร กับนางฉลวย กาญจนชูศักดิ์

จบการศึกษาจากโรงเรียนสมถวิล ราชดำริ  คณะครุศาสตร์ จุฬาลงกรณ์มหาวิทยาลัย เอกการบริหารธุรกิจศึกษา ปัจจุบัน กำลังศึกษาหลักสูตรการป้องกันราชอาณาจักร รุ่นที่ ๖๔ วิทยาลัยป้องกันราชอาณาจักร สถาบันวิชาการป้องกันประเทศ กองบัญชาการกองทัพไทย

อรทัยสมรสกับพันเอก ธิติพันธ์ ฐานะจาโร ซึ่งเป็นบุตรชายของพลเอก เชษฐา ฐานะจาโร เมื่อปี พ.ศ. 2540 ปัจจุบันมีบุตรธิดารวมทั้งหมด 3 คน

## การทำงาน
เมื่อศึกษาจบแล้ว ได้ช่วยงานในกิจการโรงงานผลิตแป้งมันสำปะหลังซึ่งเป็นกิจการของครอบครัว และมีชื่อเสียงขึ้นมาจากการเป็นโปรโมเตอร์มวยร่วมกับนายส่ง ซึ่งเป็นบิดา และเข้าเป็นโปรโมเตอร์เต็มตัวเมื่อนายส่งถึงแก่กรรมไป โดยอาจเรียกได้ว่า เป็นโปรโมเตอร์หญิงคนแรกของไทย โดยมีนักมวยหลายคนในสังกัด ซึ่งมักจะเป็นนักมวยในช่วงชีวิตท้าย ๆ การชกมวยแล้ว เช่น เมืองชัย กิตติเกษม, โนรี จ๊อกกี้ยิม และต่อศักดิ์ ศศิประภายิม

### การเมือง
อรทัยได้เข้าสู่แวดวงการเมืองครั้งแรกเมื่อปี พ.ศ. 2537 ด้วยการเป็นสมาชิกสภากรุงเทพมหานคร (ส.ก.) เขตสัมพันธวงศ์ สังกัดพรรคพลังธรรม และได้เป็นสมาชิกสภาผู้แทนราษฎร (สส.) ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 ในเขตสัมพันธวงศ์ พรรคพลังธรรม ซึ่งเป็นยุคที่มีทักษิณ ชินวัตร เป็นหัวหน้าพรรค

มีตำแหน่งทางการเมืองต่าง ๆ อาทิ ตำแหน่งผู้ช่วยโฆษกคณะกรรมาธิการการกีฬา คนที่ 2, ผู้ช่วยโฆษกคณะกรรมาธิการการพลังงาน, คณะกรรมการประสานงานสภาผู้แทนราษฎร และ โฆษกคณะกรรมาธิการวิสามัญพิจารณาร่างพระราชบัญญัติ งบประมาณรายจ่ายประจำปี, ประจำสำนักเลขาธิการนายกรัฐมนตรี เมื่อปี พ.ศ. 2544

ผู้ช่วยเลขานุการรัฐมนตรีว่าการกระทรวงพาณิชย์ (วัฒนา เมืองสุข) เมื่อปี พ.ศ. 2545 และเลขานุการรัฐมนตรีว่าการกระทรวงพาณิชย์ เมื่อปี พ.ศ. 2546, เลขานุการรัฐมนตรีว่าการกระทรวงสาธารณสุข (นายแพทย์ สุชัย เจริญรัตนกุล) เมื่อปี พ.ศ. 2548, เลขานุการรัฐมนตรีว่าการกระทรวงอุตสาหกรรม (นายวัฒนา เมืองสุข) เมื่อปี พ.ศ. 2548 และเลขานุการรัฐมนตรีว่าการกระทรวงการพัฒนาสังคมและความมั่นคงของมนุษย์ (นายวัฒนา เมืองสุข) เมื่อปี พ.ศ. 2548  และที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ (นายวัฒนา เมืองสุข) เมื่อปี พ.ศ. 2549 และ สส. ในแบบปาร์ตี้ลิสต์ ของพรรคไทยรักไทย ในการเลือกตั้งในปีเดียวกัน

แต่หลังจากนั้นแล้ว การลงเลือกตั้งของอรทัย ก็ไม่ประสบความสำเร็จ ซึ่งหลายครั้งจะต้องพบกับญาติพี่น้องของตนเองซึ่งอยู่ต่างพรรคกัน เช่น อรอนงค์ กาญจนชูศักดิ์

## เครื่องราชอิสริยาภรณ์

## อ้างอิง

หมวดหมู่:บุคคลจากเขตสัมพันธวงศ์
หมวดหมู่:ชาวไทยเชื้อสายจีน
หมวดหมู่:โปรโมเตอร์มวยชาวไทย
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภากรุงเทพมหานคร
หมวดหมู่:นักการเมืองพรรคพลังธรรม
หมวดหมู่:พรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นิสิตเก่าคณะครุศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
สามเหลี่ยมจิตรลดา

[thumb|[ป้ายหยุดรถไฟยมราช เป็นส่วนหนึ่งของสามเหลี่ยมจิตรลดา]]
**สามเหลี่ยมจิตรลดา** เป็นสามเหลี่ยมกลับรถจักรเพียงแห่งเดียวในประเทศไทยที่ยังมีการใช้งาน ตั้งอยู่ในเขตราชเทวี กรุงเทพมหานคร อยู่ระหว่างสถานีรถไฟกรุงเทพ–สถานีรถไฟจิตรลดา

## ส่วนประกอบ
สามเหลี่ยมจิตรลดา ประกอบด้วยทางรถไฟที่เป็นรางทางตรง (ฐานสามเหลี่ยม) อยู่ในแนวเหนือ–ใต้ (สามเสน–กรุงเทพ) กับด้านประกอบมุมยอดเป็นทางโค้ง
* **โค้งด้านเหนือ** แนวทางรถไฟช่วงสามเสน–มักกะสัน เลียบถนนกำแพงเพชร 5
* **โค้งด้านใต้** แนวทางรถไฟช่วงกรุงเทพ–มักกะสัน เลียบทางพิเศษศรีรัช

สามเหลี่ยมจิตรลดาช่วยให้การเดินรถระหว่างกรุงเทพ–สามเสน และมักกะสัน ทำได้ทุกทิศทาง โดยไม่ต้องกลับทิศขบวนรถ มีมุมด้านเหนือ อยู่ที่ถนนศรีอยุธยา (ใกล้แยกเสาวนี) มุมด้านใต้อยู่ที่ถนนเพชรบุรี (แยกยมราช) และมุมด้านตะวันออก อยู่ที่ถนนพระราม 6 (ใกล้แยกอุรุพงษ์) ระยะทางยาวด้านละประมาณ 700–800 เมตร ตรงกลางสามเหลี่ยม มีสระขนาดใหญ่ ชื่อว่า "สระแก้ว"

### โค้งด้านเหนือ (สามเสน–มักกะสัน)
แยกออกจากเส้นทางสายหลักที่ถนนศรีอยุธยา (ใกล้แยกเสาวนี) โค้งเลียบถนนกำแพงเพชร 5 บรรยากาศข้างทางเป็นป่าไม้หย่อม ๆ บรรจบกับโค้งด้านใต้ที่สถานีรถไฟมักกะสัน (ก่อนถึงมักกะสัน รางในโค้งที่ 2 จะขนานกัน ทำให้มีลักษณะคล้ายทางคู่) มีรถไฟผ่านเพียงวันละ 1 ขบวน ไม่นับรวมรถสินค้า คือ ขบวนรถชานเมืองที่ 376 รังสิต–หัวตะเข้ ในเวลารุ่งเช้า

### โค้งด้านใต้ (กรุงเทพ–มักกะสัน)
แยกออกจากเส้นทางสายหลักที่ถนนเพชรบุรี (แยกยมราช) โค้งเลียบทางพิเศษศรีรัช บรรยากาศข้างทางเป็นชุมชนแออัด ขบวนรถไฟที่ผ่านได้แก่ รถไฟสายตะวันออกทุกขบวน

### จุดบรรจบ
โค้งรถไฟทั้ง 2 จะมาขนานกันที่ถนนพระราม 6 (ใกล้แยกอุรุพงษ์) ทำให้ดูเหมือนเป็นทางคู่ และรางจะบรรจบกันที่สถานีรถไฟมักกะสัน

## การนับเสาโทรเลข
โค้งด้านเหนือจะมีการกำหนดพิกัดเสาโทรเลขล้อกับโค้งด้านใต้
* **โค้งด้านใต้** ใช้ระบบพิกัดเสาโทรเลขแบบลดลงไปเรื่อยๆ เช่น 3/2 3/1 2/16 2/15 2/14 2/13...
* **โค้งด้านเหนือ** ใช้ระบบพิกัดเดียวกันกับโค้งด้านใต้ เช่น 3/2 3/1 2/16 2/15 2/14 2/13...

พิกัดเสาโทรเลขที่เลขน้อยที่สุดของโค้งด้านเหนือคือ 2/7 พอเลยเสาโทรเลขที่ 2/7 สายโทรเลขก็ไปเชื่อมกับเสาโทรเลขที่ 2/15 ของทางรถไฟสายเหนือ ณ หอประแจจิตรลดา

## อ้างอิง
* รถไฟไทยดอตคอม ตอน สามเหลี่ยมจิตรลดา

## ดูเพิ่ม
* สามเหลี่ยมกลับรถจักร

หมวดหมู่:การรถไฟแห่งประเทศไทย
หมวดหมู่:สิ่งก่อสร้างในเขตราชเทวี
หมวดหมู่:ทางรถไฟในกรุงเทพมหานคร
หมวดหมู่:การขนส่งในเขตราชเทวี
ข้าวกข5

thumb|ลักษณะข้าวพันธุ์กข5
ข้าวกข5 () เป็นสายพันธุ์ข้าวที่มีถิ่นกำเนิดในประเทศไทย ได้จากการผสมพันธุ์ระหว่างพันธุ์พวงนาค 16 ของไทยกับพันธุ์ซิกาดิส ของอินโดนีเซีย ได้ผสมพันธุ์และคัดพันธุ์แบบสืบตระกูลที่สถานีทดลองข้าวบางเขน เมื่อปี พ.ศ. 2508 จนได้สายพันธุ์ BKN6517-9-2-2

## ประวัติ
เมื่อปี พ.ศ. 2508 ที่สถานีทดลองข้าวบางเขน ได้ทำจากการผสมพันธุ์ระหว่างพันธุ์พวงนาค 16 ของไทยกับพันธุ์ซิกาดิส ของอินโดนีเซีย ได้ผสมพันธุ์และคัดพันธุ์แบบสืบตระกูล จนได้สายพันธุ์ BKN6517-9-2-2 และรับรองข้าวสายพันธุ์นี้เมื่อวันที่ 2 เมษายน พ.ศ. 2516

## ลักษณะ
เป็นข้าวเจ้าต้นสูง สูงประมาณ 145 เซนติเมตร พันธุ์ข้าวไวต่อช่วงแสงเล็กน้อย เหมาะที่จะปลูกเป็นข้าวนาปี ถ้าปลูกตามฤดูกาลจะเก็บเกี่ยวได้ปลายเดือนพฤศจิกายน แต่ถ้าปลูกในฤดูนาปรังหรือไม่ปลูกตามฤดูกาล อายุจะอยู่ระหว่าง 140-160 วัน ทั้งนี้ขึ้นอยู่กับเดือนที่ปลูก ลำต้นสีม่วง มีรวงยาว ต้นแข็งไม่ล้มง่าย ระยะพักตัวของเมล็ดประมาณ 6 สัปดาห์ เมล็ดข้าวเปลือกสีฟางก้นจุด ท้องไข่น้อย สามารถปลูกได้ในที่ลุ่ม น้ำลึกไม่เกิน 50 เซนติเมตร และจัดเป็นข้าวทนน้ำลึก (ไม่เกิน 1 เมตร)

## อ้างอิง
* ศูนย์เมล็ดพันธุ์ข้าวขอนแก่น 

## ดูเพิ่ม
* รายชื่อพันธุ์ข้าวในประเทศไทย

กข5
อุปมุขนายก

**อุปมุขนายก** () หรือ**วิคาร์เจนรัล** คริสต์ศาสนิกชนโรมันคาทอลิกในประเทศไทยเรียกว่า "อุปสังฆราช" เป็นตำแหน่งผู้ช่วยมุขนายกในการปกครองมุขมณฑล ตำแหน่งนี้มีใช้ในบางนิกาย เช่น โรมันคาทอลิก แองกลิคัน ถ้าเป็นนิกายออร์ทอดอกซ์เรียกว่า**โปรโตซินเซลลุส** (protosyncellus)

## อุปมุขนายกและผู้ช่วยมุขนายก
แม้ว่าประมวลกฎหมายพระศาสนจักร ค.ศ. 1983 จะไม่ได้ระบุความแตกต่างระหว่าง**อุปมุขนายก** (vicar general) และ**ผู้ช่วยมุขนายก** (episcopal vicar) ไว้ แต่ในทางปฏิบัติมุขมณฑลต่าง ๆ จะแยกสองตำแหน่งนี้ออกจากกัน โดยอุปมุขนายกตามปกติจะมีเพียงองค์เดียวในแต่ละมุขมณฑล (เว้นแต่จะมีเหตุจำเป็นต้องแต่งตั้งเพิ่ม) เพื่อช่วยมุขนายกในด้านการปกครองมุขมณฑล อุปมุขนายกจึงถือเป็นเจ้าหน้าที่ระดับสูงสุดของมุขมณฑลรองจากมุขนายกเท่านั้น แต่ผู้ช่วยมุขนายกในแต่ละมุขมณฑลจะถูกตั้งไว้หลายตำแหน่งเพื่อช่วยเหลือมุขนายกประจำมุขมณฑลในด้านงานอภิบาล (pastoral care) ต่าง ๆ เช่น มิสซังโรมันคาทอลิกเชียงใหม่นอกจากมีอุปมุขนายก 1 องค์แล้วยังมีผู้ช่วยมุขนายกอีก 6 องค์ ได้แก่
*ผู้ช่วยมุขนายกฝ่ายอภิบาลและแพร่ธรรม
*ผู้ช่วยมุขนายกฝ่ายธรรมทูต
*ผู้ช่วยมุขนายกฝ่ายการเงินและทรัพย์สิน
*ผู้ช่วยมุขนายกฝ่ายบุคคลาภิบาล
*ผู้ช่วยมุขนายกฝ่ายสังคม
*ผู้ช่วยมุขนายกฝ่ายการศึกษา

## คุณสมบัติ
ในคริสตจักรโรมันคาทอลิก มุขนายกประจำมุขมณฑลเท่านั้นมีสิทธิ์แต่งตั้งและถอดถอนอุปมุขนายกและผู้ช่วยมุขนายก และผู้ได้รับการแต่งตั้งต้องมีคุณสมบัติดังนี้
* เป็นบาทหลวงที่มีอายุไม่ต่ำกว่า 30 ปี
* สำเร็จการศึกษาในระดับปริญญาโทหรือเอกในสาขากฎหมายศาสนจักร เทววิทยา หรือเชี่ยวชาญในสองสาขานี้
* รู้หลักความเชื่อที่ถูกต้อง
* รอบคอบ
* มีประสบการณ์ในการจัดการปัญหาต่าง ๆ 
* ไม่เป็นญาติกับมุขนายกประจำมุขมณฑลจนถึงชั้นที่ 4

## อ้างอิง

## ดูเพิ่ม
*มุขนายกประจำมุขมณฑล
*มุขนายกผู้ช่วย

หมวดหมู่:ฐานันดรศักดิ์ในคริสตจักร
ดรามา (ประเทศกรีซ)

**ดรามา** (, ) ในภาษาโบราณว่า ดราเบสกุส (Δράβησκος) เป็นเมืองและเทศบาลในทางตะวันออกเฉียงเหนือของประเทศกรีซ เมืองดรามาเป็นเมืองหลวงของเขตการปกครองดรามาที่ตั้งอยู่ภายในเขตมาเคโดเนียตะวันออกและเธรซ ประชากรในเมืองมี 42,501 คน (2544) 

## อ้างอิง
* Gaydarska, B. "Prehistoric Drama and its regional context," in Stoyanov, T., Angelova, S. & Lozanov (eds), Stephanos Archaeologicos in honorem Professoris Ludmilli Getov, Vol. I (Sofia: Sofia University Press, 2005), 116 – 133.

หมวดหมู่:ประเทศกรีซ
อูไน เอเมรี

**อูไน เอเมรี เอตเชโกเยน** (; เกิดเมื่อวันที่ 3 พฤศจิกายน ค.ศ. 1971 ในเมืองออนดาร์ริเบีย ประเทศสเปน) เป็นอดีตนักฟุตบอลและผู้จัดการทีมฟุตบอลชาวสเปน ปัจจุบันเป็นผู้จัดการทีมแอสตันวิลลาในพรีเมียร์ลีก

เอเมรีเริ่มเล่นฟุตบอลตั้งแต่วัย 19 ปี เคยเล่นในเซกุนดาดิบิซิออนในประเทศสเปน โดยเล่นไป 281 นัด ทำประตูไปได้ 13 ประตู โดยเอเมรีถนัดในตำแหน่งกองกลาง เมื่อเลิกเล่นฟุตบอลในปี ค.ศ. 2004 ได้หันมาทำงานเป็นผู้จัดการทีมแทน โดยสร้างชื่อเสียงมากับเซบิยาในลาลิกา ในฐานะที่พาเซบิยาเป็นแชมป์ยูโรปาลีก ถึง 3 ปีซ้อน

ในเดือนพฤษภาคม ค.ศ.2018 เอเมรีได้เข้ามาเป็นผู้จัดการทีมอาร์เซนอล ในพรีเมียร์ลีก ของอังกฤษแทนอาร์แซน แวงแกร์โดยเซ็นสัญญาคุมทีมเป็นเวลา 2 ปี

## เกียรติยศ
### ผู้จัดการทีม
**เซบิยา**
*UEFA Europa League: 2013–14, 2014–15, 2015–16

**ปารีแซ็ง-แฌร์แม็ง**
*Ligue 1: 2017–18
*Coupe de France: 2016–17, 2017–18
*Coupe de la Ligue: 2016–17, 2017–18
*Trophée des Champions: 2016, 2017

**บิยาร์เรอัล**
*ยูฟ่ายูโรปาลีก: 2020–21

## อ้างอิง

## แหล่งข้อมูลอื่น
*Valencia official profile 
*BDFutbol player profile
*BDFutbol coach profile
*Transfermarkt profile
*CiberChe biography  

หมวดหมู่:นักฟุตบอลชาวสเปน
หมวดหมู่:ผู้จัดการทีมฟุตบอลชาวสเปน
หมวดหมู่:ผู้จัดการทีมฟุตบอลในลาลิกา
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:กองกลางฟุตบอล
หมวดหมู่:นักฟุตบอลชาวบาสก์
หมวดหมู่:ผู้จัดการทีมสโมสรฟุตบอลเซบิยา
หมวดหมู่:ผู้จัดการทีมสโมสรฟุตบอลอาร์เซนอล
หมวดหมู่:ผู้จัดการทีมสโมสรฟุตบอลปารีแซ็ง-แฌร์แม็ง
หมวดหมู่:ผู้จัดการทีมสโมสรฟุตบอลบิยาร์เรอัล
หมวดหมู่:ผู้จัดการทีมในชุดชนะเลิศยูฟ่ายูโรปาลีก
หมวดหมู่:ผู้จัดการทีมสโมสรฟุตบอลแอสตันวิลลา
ไมเคิล ดอว์สัน

**ไมเคิล ริชาร์ด ดอว์สัน** () เกิดเมื่อวันที่ 18 พฤศจิกายน ค.ศ. 1983 เป็นนักฟุตบอลชาวอังกฤษ เกิดในเมือง นอร์ทฮอลเอิลตัน ดาวน์ซันเคยเล่นให้กับ สโมสรฟุตบอลนอตทิงแฮมฟอเรสต์ มาก่อนโดยได้มีโอกาสลงเล่นตัวจริงถึง 92 นัด ทำประตูไปได้ 7 ประตู ซึ่งเขาเป็นกองหลังคนเดียวที่ทำประตูเยอะที่สุดในฤดูกาล 2004-05 ตอนอยู่กับ สโมสรฟุตบอลนอตทิงแฮมฟอเรสต์ และในฤดูกาล 2004-05 เขาได้ย้ายไปอยู่กับ สโมสรฟุตบอลทอตนัมฮอตสเปอร์ ใน พรีเมียร์ลีก โดยเขาได้รับตำแหน่งในการเป็น รองกัปตันทีมของ สโมสรฟุตบอลทอตนัมฮอตสเปอร์ ดอว์สันถนัดในตำแหน่ง กองหลัง และ บางครั้งยังเล่นเป็น เซ็นเตอร์แบ็ก และเขายังเล่นให้กับ ฟุตบอลทีมชาติอังกฤษ

## อ้างอิง

## แหล่งข้อมูลอื่น
*
*Profile at tottenhamhotspur.com
*Photos and stats at sporting-heroes.net
*Player Bio at englandfootballonline.com
*Premier League profile 

หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นในฟุตบอลโลก 2010
หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นในพรีเมียร์ลีก
หมวดหมู่:บุคคลจากเทศมณฑลนอร์ทยอร์กเชอร์
เอจออฟเอ็มไพร์สออนไลน์

***เอจออฟเอ็มไพร์สสออนไลน์*** (; อักษรย่อ: AoEO) เป็นเกมคอมพิวเตอร์แนวกลยุทธ์เรียลไทม์อิงประวัติศาสตร์ ซึ่งเปิดตัว ณ วันที่ 16 สิงหาคม ค.ศ. 2011 พร้อมกับการดาวน์โหลดดิจิทัลและการจำหน่ายปลีก โดยได้อิงกับเกมซีรีส์ *[[เอจออฟเอ็มไพร์ส]]* ซึ่งเดิมได้รับการพัฒนาโดย บริษัทโรบอทเอนเตอร์เทนเมนท์ แต่วันที่ 24 กุมภาพันธ์ ค.ศ. 2011 ก็ได้มีการประกาศว่า แก๊สพาวเวอร์เกม ผู้สร้าง*[[ซูพรีมคอมมานเดอร์]]* ได้ครอบครองการผลิตแทน เกมได้รับการเผยแพร่โดยบริษัทไมโครซอฟท์

## รูปแบบการเล่น
*เอจออฟเอ็มไพร์สสออนไลน์* มีลักษณะรูปแบบการเล่นจำนวนมาก เฉกเช่นเดียวกับในภาคก่อนหน้าของซีรีส์ ด้วยการเพิ่ม เมืองหลักที่ดำเนินโดยผู้เล่นแบบออฟไลน์, การค้นหาแบบมัลติเพลย์เยอร์ร่วมมือกัน, การศึก และการค้าขาย เกมนี้มีความพยายามในการผสมรูปแบบกลยุทธเรียลไทม์ (RTS) เข้ากับการเล่นเกมออนไลน์มัลติเพลย์เยอร์ที่มีผู้เล่นหลายคนเข้ามาเล่นในเวลาเดียวกัน เกมยังได้เพิ่มเนื้อหาใหม่ในปริมาณที่ดี ดังเช่น ไอเท็มการศึกด้วยวัสดุที่ได้รับมา

## การพัฒนา
*เอจออฟเอ็มไพร์สออนไลน์* ดำเนินงานภายใต้ชื่อ *โปรเจกต์เอส* ซึ่งเป็นเกมแรกที่ได้รับการพัฒนาโดยโรบอทเอนเตอร์เทนเมนท์ ซึ่งเป็นบริษัทที่ก่อตั้งโดยอดีตสมาชิกทีมเอนเซมเบิลสตูดิโอส์ผู้สร้างเกมชุด *[[เอจออฟเอ็มไพร์ส]]* เกมได้รับการประกาศถึงอย่างเป็นทางการ ณ วันที่ 16 สิงหาคม ค.ศ. 2010 บริษัทโรบอทได้รับการว่าจ้างโดยไมโครซอฟท์สำหรับการพัฒนาเกมเป็นระยะเวลากว่า 24 เดือน โดยทั้งสตูดิโอต่างมุ่งเน้นมายังโครงการนี้เพียงโครงการเดียว ในความพยายามเพื่อที่จะได้รับทุนเริ่มต้นสำหรับโครงการอื่นในอนาคตของโรบอทต่อไป

## การตอบรับ

*เอจออฟเอ็มไพร์สสออนไลน์* ได้รับความคิดเห็นในเชิงบวกโดยทั่วไป โดยได้รับคะแนนรวมที่ 71 คะแนนจากเว็บไซต์เมต้าคริทิค นักวิจารณ์บางรายยกย่องด้านภารกิจสหกรณ์, กราฟิก และรูปแบบการเล่นที่คุ้นเคยของ *เอจออฟเอ็มไพร์ส*

## อ้างอิง

## แหล่งข้อมูลอื่น
* Dex Manley, Program Manager Windows Publishing on Age of Empires Online at gamescom 2010
* Robot Entertainment page 
* Age of Empires Online Site
* Empire Handbook 

หมวดหมู่:วิดีโอเกมที่ออกวางจำหน่ายในปี พ.ศ. 2554
ออนไลน์
หมวดหมู่:วิดีโอเกมเล่นฟรี
หมวดหมู่:เกมไมโครซอฟท์
หมวดหมู่:เกมออนไลน์มัลติเพลเยอร์
หมวดหมู่:วิดีโอเกมวางแผนเวลาจริง
กบนา

**กบนา** () เป็นสัตว์ครึ่งบกครึ่งน้ำชนิดหนึ่ง ในวงศ์กบนา (Ranidae)

ลักษณะผิวด้านหลังมีสีน้ำตาลจุดดำ ผิวหนังขรุขระมีรอยย่น ที่ริมฝีปากมีแถบดำ ใต้คางมีจุดดำ หรือแถบลายดำ เมื่อโตเต็มที่มีน้ำหนัก 200–400 กรัม กบนาตัวเมีย มีขนาดโตกว่าตัวผู้ ตัวเมียพร้อมที่จะผสมพันธุ์ท้องจะมีลักษณะอูมเคลื่อนไหวช้าและข้างลำตัวจะมีตุ่มเมื่อคลำดูมีลักษณะ สากมือ ตุ่มที่ด้านข้างลำตัวแสดงถึงความพร้อมของตัวเมีย กบนาตัวผู้ มีขนาดเล็กกว่าตัวเมีย มีน้ำหนักประมาณ 150– 50 กรัม เมื่อโตเต็มที่และพร้อมที่จะผสมพันธุ์จะมองเห็นถุงเสียง เป็นรอยย่นสีดำที่ใต้คาง ถุงเสียงเกิดจากการที่กบนาตัวผู้ส่งเสียงร้องเรียกตัวเมียในช่วงฤดูผสมพันธุ์ ตัวผู้พร้อมที่จะผสมพันธุ์ในช่วงนี้ลำตัวจะมีสีเหลือง นิ้วเท้าด้านหน้าจะมีตุ่มที่ขยายใหญ่ขึ้น มองเห็นได้ชัดเจน ตุ่มนี้มีประโยชน์ในการใช้เกาะตัวเมียและตุ่มนี้จะหายไปในช่วงนอกฤดูผสมพันธุ์ โดยมีช่วงฤดูผสมพันธุ์อยู่ที่ระหว่างเดือนมีนาคมไปจนถึงเดือนกันยายน เข้าสู่วัยเจริญพันธุ์เมื่อมีอายุได้ 1 ปี วางไข่ครั้งละ 1,500–3,000 ฟอง ต่อครั้ง ระยะการฟักไข่กลายเป็นลูกอ๊อดใช้เวลา 24–36 ชั่วโมง ลูกอ๊อดพัฒนาไปเป็นลูกกบใช้เวลา 28–45 วัน โดยลูกอ๊อดมีลำตัวสีเขียว

พบกระจายพันธุ์ในพื้นที่ชุ่มน้ำต่าง ๆ เช่น นาข้าวในภูมิภาคเอเชียตะวันออกและเอเชียอาคเนย์ สำหรับในประเทศไทยพบได้ทุกภาค โดยเป็นกบชนิดที่นิยมบริโภคกันเป็นอาหารมาอย่างช้านาน มีการเพาะขยายพันธุ์เป็นสัตว์เศรษฐกิจ ในตัวที่มีผิวสีเผือกขาวหรือสีทองอาจเลี้ยงเป็นสัตว์เลี้ยงได้ 

## อ้างอิง

## แหล่งข้อมูลอื่น

หมวดหมู่:วงศ์กบนา
หมวดหมู่:ปศุสัตว์
หมวดหมู่:สัตว์สะเทินน้ำสะเทินบกที่เป็นสัตว์เลี้ยง
หมวดหมู่:สัตว์น้ำประจำจังหวัดของไทย
โยบานิ โดส ซานโตส

**โจวานนี่ ดอส ซานโต๊ส รามิเรซ** () เกิดวันที่ 11 พฤษภาคม ค.ศ. 1989 เป็นอดีตนักฟุตบอลชาวเม็กซิโก ซานโตสเคยเล่นกับสโมสรฟุตบอลบาร์เซโลนาในลาลิกาของสเปนทั้งชุดเยาวชน และมืออาชีพมาก่อน ก่อนที่จะย้ายมาเล่นกับสโมสรฟุตบอลท็อตแน่มฮอต สเปอร์สในพรีเมียร์ลีกของอังกฤษและลอสแอนเจลิส แกแล็คซี่ในเมเจอร์ลีก ซอคเกอร์ของสหรัฐอเมริกา โดยเขาถนัดในตำแหน่งกองกลางและกองกลางตัวรุก

## อ้างอิง

## แหล่งข้อมูลอื่น

* Official site 
* Tottenham Hotspur profile
* 
* Footballdatabase.com Provides Profile and Statistics for Giovani Dos Santos
* 
* Ipswich Town profile
* 

หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นแอลเอ แกลักซี
หมวดหมู่:ผู้เล่นในลาลิกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลโลก 2010
หมวดหมู่:นักฟุตบอลในโอลิมปิกฤดูร้อน 2012
หมวดหมู่:นักฟุตบอลชาวเม็กซิโก
หมวดหมู่:นักฟุตบอลทีมชาติเม็กซิโก
หมวดหมู่:ผู้เล่นในฟุตบอลโลก 2014
หมวดหมู่:บุคคลจากมอนเตร์เรย์
แดนนี โรส (นักฟุตบอลเกิดปี พ.ศ. 2533)

**แดเนียล ลี โรส** (; เกิด 2 กรกฎาคม ค.ศ. 1990) เป็นนักฟุตบอลชาวอังกฤษ ปัจจุบันเล่นในตำแหน่งแบ็กซ้ายให้กับวอตฟอร์ด และทีมชาติอังกฤษ

โรสเริ่มต้นอาชีพกับลีดส์ยูไนเต็ดใน ค.ศ. 2006 โดยเลื่อนขึ้นมาจากทีมเยาวชน แต่ต่อมาได้ย้ายไปทอตนัมฮอตสเปอร์ในเดือนกรกฎาคม ค.ศ. 2007 ทั้งที่ไม่เคยลงเล่นให้กับลีดส์มาก่อน หลังจากที่ยังไม่สามารถสอดแทรกในทีมชุดใหญ่ของสเปอร์ เขาถูกปล่อยยืมตัวให้กับวอตฟอร์ดในเดือนมีนาคม ค.ศ. 2009 ซึ่งเขาได้ลงเล่น 7 นัด และต่อมาถูกปล่อยยืมตัวให้กับปีเตอร์โบโรยูไนเต็ดในเดือนกันยายน ค.ศ. 2009 ซึ่งเขาได้ลงเล่น 6 นัด ก่อนที่จะกลับสู่ต้นสังกัดอย่างสเปอร์ อย่างไรก็ตาม เขายังไม่สามารถกลายเป็นตัวหลักของสโมสรได้ จึงถูกปล่อยยืมตัวอีกครั้งให้กับบริสตอลซิตีในเดือนกันยายน ค.ศ. 2010 ซึ่งเขาได้ลงเล่น 17 นัด แม้ว่าโรสจะได้ลงเล่นถึง 20 นัดให้กับสเปอร์จากทุกรายการในฤดูกาล 2011–12 แต่เขาก็ถูกปล่อยยืมตัวให้กับซันเดอร์แลนด์ในฤดูกาลถัดมา โดยเขาได้ลงเล่นให้กับซันเดอร์แลนด์ 29 นัด และในเดือนมกราคม ค.ศ. 2020 โรสถูกปล่อยยืมตัวให้กับนิวคาสเซิลยูไนเต็ดในช่วงที่เหลือของฤดูกาล 2019–20

โรสเคยเล่นให้กับทีมชาติอังกฤษรุ่นอายุไม่เกิน 17 และ 19 ปี ก่อนที่ได้ลงเล่นให้กับทีมชาติรุ่นอายุไม่เกิน 21 ปีเป็นครั้งแรกใน ค.ศ. 2009 หลังจากนั้น เขาได้ลงเล่นให้กับทีมชาติรุ่นอายุนี้ถึง 29 นัด ก่อนที่จะได้ลงเล่นให้กับทีมชาติชุดใหญ่ครั้งแรกในนัดที่อังกฤษชนะเยอรมนี 3–2 ใน ค.ศ. 2016

## อ้างอิง

## แหล่งข้อมูลอื่น
* Danny Rose profile at the Tottenham Hotspur website
* 
* Premier League profile 

หมวดหมู่:นักฟุตบอลชาวอังกฤษ
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นสโมสรฟุตบอลลีดส์ยูไนเต็ด‎
หมวดหมู่:ผู้เล่นสโมสรฟุตบอลวอตฟอร์ด‎
หมวดหมู่:ผู้เล่นสโมสรฟุตบอลปีเตอร์โบโรยูไนเต็ด‎
หมวดหมู่:ผู้เล่นสโมสรฟุตบอลซันเดอร์แลนด์‎
หมวดหมู่:ผู้เล่นสโมสรฟุตบอลนิวคาสเซิลยูไนเต็ด‎
หมวดหมู่:นักฟุตบอลในโอลิมปิกฤดูร้อน 2012
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ปีกฟุตบอล
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในพรีเมียร์ลีก
หมวดหมู่:บุคคลจากดองคัสเตอร์
อาหารลาว

[thumb|300px|
อาหารลาวที่ภัตตาคารเมือง[หลวงพระบาง]]
**อาหารลาว** เป็น อาหารของประเทศลาวและภาคตะวันออกเฉียงเหนือของประเทศไทย ซึ่งแตกต่างจากอาหารเอเชียตะวันออกเฉียงใต้อื่น ๆ อาหารลาวมีอิทธิพลแก่อาหารในภาคตะวันออกเฉียงเหนือของไทยเป็นอย่างมาก และอิทธิพลของอาหารลาวก็แผ่ไปถึงประเทศกัมพูชา และภาคเหนือของไทย (ล้านนา) อาหารหลักของลาว ได้แก่ ข้าวเหนียว ซึ่งจะรับประทานด้วยมือในความเป็นจริงชาวลาวจะรับประทานข้าวเหนียวมากกว่ากลุ่มใด ๆ ในโลก ข้าวเหนียวถือว่าเป็นสิ่งสำคัญที่หมายถึงการเป็น *ชาวลาว* ชาวลาวหลายคนมักเรียกตนเองว่า *ลูกข้าวเหนียว* ซึงแปลว่า *เด็ก หรือ ลูกหลานของข้าวเหนียว* ข่า, ตะไคร้ และ ปลาแดก (ปลาร้าในชื่อไทย) เป็นส่วนประกอบที่สำคัญในอาหารลาว 

อาหารลาวที่มีชื่อเสียงที่สุดคือ **[[ลาบ]]** (; ) โดยนำเนื้อสัตว์ที่ยังดิบผสมคลุกเข้ากับเครื่องเทศ และอาหารหลักของลาวอีกอย่างคือ ตำหมากหุ่ง (; ) โดยนำมะละกอ (; ) มาตำลงพร้อมพริก กระเทียม มะเขือเทศ มะนาว และอื่น ๆ ตำหมากหุ่ง หรือชื่อเรียกที่เป็นที่รู้จักกันมากคือ **[[ส้มตำ]]**

อาหารลาวจะมีความแตกต่างกันไปตามภูมิภาคต่าง ๆ และยังคงมีอิทธิพลของอาหารฝรั่งเศสซึ่งเคยเป็นเจ้าอาณานิคมหลงเหลืออยู่และยังเป็นที่นิยมในลาว โดยเฉพาะข้าวจี่ปาเต้ หรือข้าวจี่ลาวที่นำขนมปังฝรั่งเศสมายัดไส้ต่าง ๆ เช่น หมูยอ หมูหยอง แจ่วบอง ผักสด ซึ่งก็แตกต่างกันไปตามภูมิภาค ข้าวจี่ปาเต้นี้ยังเป็นที่นิยมในประเทศแถบอินโดจีนอย่างเวียดนามและกัมพูชาอีกด้วย

## เครื่องเทศและส่วนผสมในอาหารลาว
* ข่า : ( ภาษาลาว : ຂ່າ , ภาคอีสาน: ข่า ) 
* มะกรูด : ( ภาษาลาว : ໝາກຂີ້ຫູດ , ภาคอีสาน: หมากกรูด หรือหมากขี้หูด) 
* ตะไคร้ : ( ภาษาลาว : ຫົວສິງໄຄ, ภาคอีสาน: ตะไคร้หรือหัวสิงไค )
* หอมแดง
* มะเขือ : ( ภาษาลาว : ໝາກເຂືອ  ) 
* มะละกอ (สีเขียว): ( ภาษาลาว :  ໝາກຫຸ່ງ , ภาคอีสาน: หมากหุ่ง )
* ใบมะขาม : ( ภาษาลาว : ໃບໝາກຂາມ , ภาคอีสาน: ใบหมากขาม )
* ผักชี (ผักชี): ( ภาษาลาว : ຜັກຫອມປ້ອມ , ภาคอีสาน: ผักซี )
* พริก : ( ภาษาลาว : ໝາກເຜັດ , ภาคอีสาน: พริก )
* ใบสะระแหน่ : ( ลาว : ໃບຫອມລາບ , ภาคอีสาน: ใบสะระแหน่ ) 
* แมงลัก : ( ภาษาลาว : ຜັກອີ່ຕູ່ ภาคอีสาน: ผักอีตู่ )
* กระเทียม : ( ภาษาลาว : ກະທຽມ , ภาคอีสาน: กระเทียม )
* ขิง: ( ภาษาลาว : ຂີງ , ภาคอีสาน: ขิง )
* หน่อไม้ : ( ภาษาลาว : ໜໍ່ໄມ້ , ภาคอีสาน: หน่อไม้ ) 
* หน่อหวาย
* เห็ด : ( ภาษาลาว : ເຫັດ , ภาคอีสาน: เห็ด ) 
* ใบย่านาง: ( ภาษาลาว : ໃບຢານາງ , ภาคอีสาน: ใบย่านาง ) 
* ถัวฝักยาว : ( ภาษาลาว : ໝາກຖົ່ວ , ภาคอีสาน: หมากถั่ว )
* สะเดา : ( ภาษาลาว : ຜັກກະເດົາ , ภาคอีสาน: ผักกะเดา )
* ใบพลูป่า,ชะพลู: ( ภาษาลาว : ຜັກອີ່ເລີດ )
* ดอกแค : ( ภาษาลาว : ດອກແຄ , ภาคอีสาน: ดอกแค ) 
* ผักบุ้ง : ( ภาษาลาว : ຜັກບົ້ງ , ภาคอีสาน: ผักบุ้ง  )
* น้ำปลา : ( ลาว : ນ້ໍາປາ , ภาคอีสาน: น้ำปลา )
* ปลาร้า : ( ภาษาลาว : ປາແດກ , ภาคอีสาน: ปลาแดก )
* หมูสามชั้น:  ( ลาว : ຊີ້ນໝູສາມຊັ້ນ )
* มะนาว : ( ภาษาลาว : ໝາກນາວ , ภาคอีสาน: หมากนาว )
* มะเขือเทศ : ( ภาษาลาว : ໝາກເລັ່ນ , ภาคอีสาน: หมากเล่น , บักเขือเทศ )
* แตงกวา : ( ภาษาลาว : ໝາກແຕງ , ภาคอีสาน: หมากแตง )

## เครื่องครัว
โดยทั่วไปชาวลาวมักจะทำอาหารโดยใช้เตาถ่าน และ ฟืน โดยมีถ่านเป็นเชื้อเพลิง และจะมีหวดไว้สำหรับนึ่งข้าวเหนียว และครกกับสากเป็นเครื่องครัวที่ขาดไม่ได้ในลาว
## อ้างอิง


หมวดหมู่:บทความเกี่ยวกับ อาหาร ที่ยังไม่สมบูรณ์
เขียดจิก

**เขียดจิก** **กบบัว** **เขียดเขียว** หรือ **เขียดบัว** () เป็นสัตว์ครึ่งบกครึ่งน้ำขนาดเล็ก ชนิดหนึ่ง ในวงศ์กบนา (Ranidae)

มีลำตัวด้านหลังและด้านข้างลำตัวสีเขียว ขอบด้านล่างของด้านข้างลำตัวสีน้ำตาลเข้ม และมีจุดสีเข้มกระจายอยู่ที่ด้านข้างลำตัวกับบนหลังทางส่วนท้ายของลำตัว ขอบปากบนสีขาว ด้านท้องสีขาว แผ่นเยื่อแก้วหูสีน้ำตาล ขาหน้าและขาหลังสีน้ำตาลและมีแถบสีเข้มพาดตามความยาวของขา
ขาหน้าเรียวและนิ้วตีนยาว ขาหลังเรียวยาวและนิ้วตีนยาว เมื่อพับขาหลังแนบกับลำตัวไปทางด้านหน้า ข้อตีนอยู่ในตำแหน่งช่องเปิดจมูก นิ้วตีนหน้าไม่มีแผ่นหนังระหว่างนิ้ว นิ้วตีนหลังมีแผ่นหนังเกือบเต็มความยาวนิ้ว

มีขนาดจากปลายปากถึงรูก้นประมาณ 70 มิลลิเมตร ลำตัวเรียว ผิวหนังลำตัวเรียบ มีแผ่นหนังหนา  สีขาวหรือสีครีมขอบสีน้ำตาลเข้มค่อนข้างกว้างอยู่ที่ขอบด้านนอกลำตัว แผ่นหนังนี้เริ่มต้นจากด้านท้ายตาไปที่ส่วนต้นขาหลัง

ลูกอ๊อดมีขนาดตัวปานกลาง ลำตัวยาวและหัวแบน ด้านหลังสีเขียว ท้องและด้านข้างลำตัวสีน้ำตาลและมีลายร่างแหสีน้ำตาลเข็มที่ข้างตัว หางยาวและมีกล้ามเนื้อแข็งแรง แผ่นครีบหางใหญ่และมีลวดลายเป็นร่างแหสีน้ำตาลเข้ม ปากอยู่ด้านล่างแต่ค่อนข้างสูงขึ้นมาทางด้านหน้าของส่วนหัว ช่องปากเล็ก มีตุ่มฟัน ขอบของจะงอยปากบนและของจะงอยปากล่างมีรอยหยัก จะงอยปากล่างใหญ่กว่าจะงอยปากบน ลูกอ๊อดมีนิสัยการกินอาหารแบบผู้ล่าและมีพฤติกรรมล่าเหยื่อที่อยู่ในน้ำ

จัดได้ว่าเป็นสมาชิกในวงศ์นี้ที่มีขนาดเล็ก มักอาศัยอยู่ในแหล่งน้ำที่มีกอพืชน้ำขึ้นหนาแน่น เช่น บัว, จอกแหน, ผักตบ เป็นต้น หากินในเวลากลางคืน มีความว่องไวมาก พบกระจายพันธุ์ในภูมิภาคเอเชียอาคเนย์ ในประเทศไทยพบได้ทุกภาค
thumb|298x298px|ภาพนี้ถูกถ่ายโดยนายแพทย์วรกานต์ รุ่งประเสริฐ ในพื้นที่แหล่งน้ำใกล้ป่าพรุในจังหวัดนราธิวาส
เขียดจิก มีเสียงร้อง *"จิ๊ก ๆๆๆๆๆ"* ประกอบกับมักหลบซ่อนอยู่ตามกอบัว อันเป็นที่มาของชื่อ

## อ้างอิง

## แหล่งข้อมูลอื่น

หมวดหมู่:วงศ์กบนา
ฟรุตนินจา

**ฟรุต นินจา** เป็นวิดีโอเกมผลิตโดยค่าย ฮาล์ฟบริก สตูดิโอส ในเมืองบริสเบน ประเทศออสเตรเลีย วางจำหน่ายครั้งแรกในวันที่ 21 เมษายน ค.ศ. 2010 ในรูปแบบของไอพอดทัชและไอโฟน และวางจำหน่ายในรูปแบบของไอแพด ในวันที่ 14 กรกฎาคม ค.ศ. 2010 

ต่อมาได้วางจำหน่ายในรูปแบบของแอนดรอยด์ ในวันที่ 17 กันยายน ค.ศ. 2010 ต่อมาได้วางจำหน่ายในรูปแบบของวินโดวส์โฟน 7 ในวันที่ 22 ธันวาคม ค.ศ. 2010 ต่อมาได้วางจำหน่ายในรูปแบบของซิมเบียน โอเอส ในเดือนมีนาคม ค.ศ. 2011 ต่อมาได้วางจำหน่ายในรูปแบบของบาด้า โอเอส ในวันที่ 29 มีนาคม ค.ศ. 2011 และล่าสุดได้วางจำหน่ายในรูปแบบของเอกซ์บอกซ์ 360 ในวันที่ 10 สิงหาคม ค.ศ. 2011 โดยเป็นเกมที่มีผู้เล่นคนเดียว และหลายผู้เล่น สำหรับบนไอแพด และ ไคเน็คของเอกซ์บอกซ์ 360

## อ้างอิง

## แหล่งข้อมูลอื่น
* 
* Developer website

หมวดหมู่:เกมสำหรับวินโดวส์โฟน
หมวดหมู่:เกมสำหรับเอกซ์บอกซ์ 360
หมวดหมู่:เกมสำหรับไอโอเอส
หมวดหมู่:เกมสำหรับแอนดรอยด์
หมวดหมู่:วิดีโอเกมที่ออกวางจำหน่ายในปี พ.ศ. 2553
หมวดหมู่:วิดีโอเกมที่พัฒนาขึ้นในประเทศออสเตรเลีย
หมวดหมู่:วิดีโอเกมเกี่ยวกับนินจา
ชั่ง

**ชั่ง** อาจหมายถึง
* การชั่งน้ำหนัก ดูที่ น้ำหนัก
** เครื่องชั่งและตราชู
* มาตราชั่งน้ำหนักจีน 1 ชั่ง (斤) เท่ากับ 500 กรัมในประเทศจีน, 600 กรัมในไต้หวัน, ภูมิภาคอื่นของจีนประมาณ 604-605 กรัม
* มาตราชั่งน้ำหนักไทยโบราณ 1 ชั่ง เท่ากับ 20 ตำลึง หรือ 1200 กรัม
* มาตราเงินไทยโบราณ 1 ชั่ง เท่ากับ 20 ตำลึง หรือ 80 บาท
ISO 3166-2:CL

**ISO 3166-2:CL** เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำแหน่งส่วนการปกครองต่างๆ หรือเขตการปกครองอิสระในประเทศชิลี ซึ่งทั้งหมดจะแทนรายชื่อ 7 การปกครอง

## แหล่งข้อมูลอื่น
* ระบบค้นหาออนไลน์ของไอเอสโอ: CL 
* ภูมิภาคของชิลี, Statoids.com 

หมวดหมู่:มาตรฐานไอเอสโอ
ประเทศจำลอง

[350px|thumb|[ซีแลนด์เป็นไมโครเนชันบนป้อมทะเลนอกชายฝั่งสหราชอาณาจักร]]

**ประเทศจำลอง**, **รัฐจิ๋ว** หรือ **ไมโครเนชัน** () เป็นหน่วยทางการเมืองซึ่งสมาชิกอ้างว่าตนเป็นส่วนหนึ่งของรัฐเอกราชหรือรัฐที่มีอธิปไตยของตน แต่ปราศจากการรับรองทางนิตินัยโดยรัฐบาลของประเทศใด ๆ หรือองค์การระหว่างประเทศขนาดใหญ่ ส่วนใหญ่ประเทศจำลองมีขนาดเล็ก แต่อาจมีขนาดใหญ่ได้ถึงล้านตารางไมล์ เช่น เวสตาร์กติกา

ประเทศจำลองนั้นตรงข้ามกับจุลรัฐ อันหมายถึงรัฐเอกราชที่ได้รับการยอมรับในระดับนานาชาติแต่มีพื้นที่เล็ก เช่น อันดอร์รา, บาห์เรน, ลิกเตนสไตน์, โมนาโก, ซานมาริโน, สิงคโปร์ และนครรัฐวาติกัน นอกจากนี้ ยังต่างกับประเทศสมมุติ และกลุ่มทางสังคมอื่น ๆ (เช่น หมู่บ้านอีโค, วิทยาเขต, ชนเผ่า, แคลน, เซกต์ และ สมาคมชุมชนที่อยู่อาศัย)

## รายชื่อประเทศจำลอง

### ประเทศจำลองที่มีชื่อเสียง
[thumb|[สาธารณรัฐโรสไอแลนด์]]

* ออเพอเรชันแอตแลนทิส - กลุ่มเรียกร้องเอกราชที่นิวยอร์กในช่วงต้นทศวรรษ 1970s สร้างเรือคอนกรีตชื่อ *Freedom* จากนั้นแล้นออกไปที่ทะเลแคริบเบียน โดยตั้งใจจะทอดสมอไว้และตั้ง "อาณาเขต" อย่างไรก็ตามเรือถูกพัดจมในเฮอร์ริเคนและถูกยกเลิกไป
* สาธารณรัฐมิเนอร์วา - เกาะมนุษย์สร้างบนแนวปะการังมิเนอร์วา ทางใต้ของประเทศฟิจิ ตั้งขึ้นในปี 1972 ก่อนจะถูกรุกรานโดยกองทัพประเทศตองงา
* รัฐขุนนางฟรีดอนเนีย - โครงการเช่าที่ดินจากสุลต่านแห่งอาวดัลในโซมาลีแลนด์ในปี 2001
* สาธารณรัฐโรสไอส์แลนด์ เกาะที่มนุษย์สร้างขึ้นในปี 1968 โดยสถาปนิกชาวอิตาลี จีออร์โจ โรซา ในทะเลอะดรีอาทิก แรกเริ่มสร้างขึ้นเป็นสถานที่ท่องเที่ยว แต่โรซาอ้างความเป็นรัฐเอกราชหลังสร้างเสร็จ แต่กองทัพเรืออิตาลีได้ทำลายเกาะแห่งนี้ในปีต่อมา
* ประเทศสมากลแห่งสันติภาพโลก - ประเทศไร้พรมแดน ประกอบด้วยผู้คนซึ่งรักในสันติภาพจากทั่วโลก ประกาศตั้งโดยมหาฤษีมเนศ โยคี ในปี 2000 และเคยพยายามขอเช่าพื้นที่เพื่อตั้งรัฐเอกราชของตน ปัจจุบันปกครองโดยมหาราชา ทอนี เนเดอร์ 
* แอสการ์เดีย - ตั้งขึ้นเมื่อปี 2016 โดย อิกอร์ อาชูร์เบย์ลี เป็นโครงการตั้งรัฐในอวกาศชั้นนอก  มีคนจำนวน 169,327 คน ลงนามเป็นสมาชิกทางการของประเทศ
* สาธารณรัฐอิสระลิเบอร์แลนด์ - ตั้งขึ้นในปี 2015 อ้างอาณาเขตพื้นที่เล็ก ๆ ระหว่างประเทศโครเอเชีย กับ เซอร์เบีย บนแม่น้ำดานูบ ดินแดนนี้เป็นผลจากข้อพิพาทพรมแดนโครเอเชียกับเซอร์เบีย โดยดินแดนนี้ได้สถาปนาความสัมพันธ์อย่างเป็นทางการกับโซมาลีแลนด์
* ราชอาณาจักรเกย์และเลสเบียนแห่งหมู่เกาะคอรัลซี - ตั้งขึ้นในปี 2004 เป็นประเทศที่จำลองขึ้นเพื่อเป็นสัญลักษณ์ในการเคลื่อนไหวทางการเมืองของกลุ่มเรียกร้องสิทธิชาวเกย์  ตั้งอยู่ทางตะวันออกเฉียงใต้ของรัฐควีนส์แลนด์ ประเทศออสเตรเลีย ปัจจุบันประมุขโดย จักรพรรดิเดลที่ 1
* ราชอาณาจักรตาโวลารา - เป็นประเทศจำลองที่อ้างเอกราชช่วงคริสต์ศตวรรษที่ 19-20 บนเกาะตาโวลารา ซึ่งอยู่ทางตะวันออกเฉียงเหนือของเกาะซาร์ดิเนีย ปกครองโดยตระกูลแบร์โตเลโอนี (*Bertoleoni*) ที่ครั้งหนึ่งเคยอ้างว่าเป็นอาณาจักรที่เล็กที่สุดในโลก แต่ก็คืนให้ประเทศอิตาลีในปี 1934
* ราชรัฐแม่น้ำฮัตต์ - เป็นประเทศจำลอง ในประเทศออสเตรเลีย อยู่ทางเหนือของ เพิร์ท  รัฐเวสเทิร์นออสเตรเลีย ไป 517 กิโลเมตร  ราชรัฐนี้อ้างว่าเป็นรัฐเอกราชที่ก่อตั้งขึ้นในวันที่ 21 เมษายน ค.ศ. 1970 จนกระทั่งถูกยุบในวันที่ 3 สิงหาคม ค.ศ. 2020
* สาธารณรัฐโมลอสเซีย - เป็นประเทศจำลอง มีพรมแดนติดกับสหรัฐอเมริกา ก่อตั้งโดย เควิน เบห์ (เกิด 30 กรกฎาคม 1962) และมีสำนักงานใหญ่อยู่ที่บ้านของเขาใกล้ เทศมณฑลลียง, รัฐเนวาดา โดยมีภาษาราชการคือ  ภาษาเอสเปรันโต , ภาษาอังกฤษ และ ภาษาสเปน

## อ้างอิง

หมวดหมู่:ชมรม
หมวดหมู่:ประเทศจำลอง
หมวดหมู่:สมาคมและสังคม
หมวดหมู่:คำสร้างใหม่ทางการเมือง
นาโนเซนเซอร์

**นาโนเซนเซอร์** เป็นเทคโนโลยีที่ใช้ในการตรวจวัดได้ในหลากหลายรูปแบบเช่น ตรวจของสะสมในร่างกาย  ตรวจแอลกอฮอล์ในเลือด  และจมูกอิเล็กทรอนิกส์ที่ใช้ตรวจสอบกลิ่นที่มนุษย์ไม่อาจรับกลิ่นได้

หมวดหมู่:นาโนเทคโนโลยี
ISO 3166-2:IN

**ISO 3166-2:LA** เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำแหน่งส่วนการปกครองต่างๆ หรือเขตการปกครองอิสระในประเทศอินเดีย ซึ่งทั้งหมดจะแทนรายชื่อทั้ง 28 รัฐ และ 7 ดินแดนสหภาพ

; หมายเหตุ


## แหล่งข้อมูลอื่น
* ระบบค้นหาออนไลน์ของไอเอสโอ: IN 
* รัฐของอินเดีย, Statoids.com 

3166-2
การแพทย์นาโน

**การแพทย์นาโน** () หมายถึง การนำนาโนเทคโนโลยีมาใช้ทางการแพทย์  ครอบคลุมตั้งแต่การใช้วัสดุนาโนและอุปกรณ์ชีวภาพ ไปจนถึงเครื่องรับรู้ชีวภาพนาโนอิเล็กทรอนิกส์ และการใช้เทคโนโลยีนาโนระดับโมเลกุลที่เป็นไปได้ในอนาคต เช่น เครื่องจักรชีวภาพ ปัญหาปัจจุบันเกี่ยวกับการแพทย์นาโนเกี่ยวข้องกับความเข้าใจเกี่ยวกับความเป็นพิษและผลกระทบต่อสิ่งแวดล้อมของวัสดุระดับนาโน

สามารถเพิ่มการทำหน้าที่ของวัสดุนาโนโดยการต่อประสานมันด้วยโมเลกุลหรือโครงสร้างชีวภาพ ขนาดของวัสดุนาโนคล้ายกับโมเลกุลและโครงสร้างชีวภาพส่วนใหญ่ ฉะนั้นวัสดุนาโนจึงมีประโยชน์ทั้งในการวิจัยและการนำไปใช้ทางชีวการแพทย์ทั้งในกาย (in vivo) และนอกกาย (in vitro) จนถึงปัจจุบัน การผสมผสานวัสดุนาโนในทางชีววิทยานำไปสู่การพัฒนาอุปกรณ์วินิจฉัย สารทึบรังสี เครื่องมือวิเคราะห์ การใช้ทางกายภาพบำบัด และพาหนะส่งยา

การแพทย์นาโนมุ่งผลิตเครื่องมือวิจัยและอุปกรณ์ทางคลินิกในอนาคตอันใกล้ ข้อริเริ่มนาโนเทคโนโลยีแห่งชาติของสหรัฐคาดหมายว่าจะมีการใช้เชิงพาณิชย์ใหม่ในอุตสาหกรรมเภสัชกรรมซึ่งอาจรวมถึงระบบส่งยาขั้นสูง การบำบัดใหม่ ๆ และการถ่ายภาพในกาย

## อ้างอิง

 
หมวดหมู่:นาโนเทคโนโลยี
โชชิ

**โชชิ** () เป็นนครในจังหวัดชิบะ ประเทศญี่ปุ่น ตั้งอยู่ทางทิศตะวันออกสุดของจังหวัด มีขนาดพื้นที่ทั้งสิ้น 84.20 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 54,918 คน


New Choshi bridge,Choshi-city,Japan.jpg|สะพานโชชิ


## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดชิบะ
ซากูระ (จังหวัดชิบะ)

**ซากูระ** () เป็นนครที่ตั้งอยู่ทางตอนเหนือของจังหวัดชิบะ ประเทศญี่ปุ่น มีขนาดพื้นที่  ณ วันที่ 1 พฤษภาคม ค.ศ. 2024 มีจำนวนประชากร 164,752 คน มีความหนาแน่นของประชากร 1,589 คนต่อตารางกิโลเมตร

## ภูมิศาสตร์
นครซากูระตั้งอยู่ทางตะวันออกเฉียงเหนือของจังหวัดชิบะบนที่ราบสูงชิโมซะ ตั้งอยู่ทางตะวันออกเฉียงเหนือของโตเกียวห่างไปประมาณ 40 กิโลเมตร และห่างจากท่าอากาศยานนานาชาตินาริตะ 15 กิโลเมตร นครชิบะซึ่งเป็นเมืองหลวงของจังหวัด ตั้งอยู่ทางทางตะวันตกเฉียงใต้ของนครซากูระห่างกันประมาณ 15 กิโลเมตร ทางทิศเหนือของนครซากูระมีทะเลสาบอิมบะเป็นเส้นแบ่งอาณาเขต

### เทศบาลข้างเคียง
* จังหวัดชิบะ
** นครชิบะ
*** เขตฮานามิงาวะ
*** เขตวากาบะ
** นครยตสึไกโด
** นครยาจิโยะ
** นครอินไซ
** นครยาจิมาตะ
** เมืองชิซูอิ

### ภูมิอากาศ
ซากูระมีภูมิอากาศแบบอบอุ่นชื้นกึ่งเขตร้อน (เคิพเพิน *Cfa*) มีลักษณะเด่นคือฤดูร้อนที่อบอุ่นและฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยต่อปีในซากูระอยู่ที่  ปริมาณน้ำฝนเฉลี่ยต่อปีอยู่ที่  โดยเดือนตุลาคมเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ  และต่ำสุดในเดือนมกราคมอยู่ที่ประมาณ 

## สถิติประชากร
ตามข้อมูลสำมะโนประชากรของญี่ปุ่น ประชากรของนครซากูระเพิ่มขึ้นอย่างรวดเร็วในช่วงปลายคริสต์ศตวรรษที่ 20 และคงที่ในคริสต์ศตวรรษที่ 21

## ประวัติศาสตร์
เมื่อมีการประกาศใช้ระบบเทศบาล เมื่อ 1 เมษายน ค.ศ. 1889 เมืองซากูระเป็นหนึ่งในเมืองและหมู่บ้านหลายแห่งที่ได้รับการจัดตั้งขึ้นภายในอำเภออิมบะ จังหวัดชิบะ ต่อมาเมื่อวันที่ 31 มีนาคม ค.ศ. 1954 เมืองซากูระได้รับการยกฐานะเป็นนคร โดยการควบรวมเทศบาลข้างเคียง ได้แก่ เมืองอูซูอิ หมู่บ้านวาดะ หมู่บ้านเนโง หมู่บ้านยาโตมิ และหมู่บ้านชิซุ

## การเมืองการปกครอง
thumb|left|ศาลาว่าการนครซากูระ

นครซากูระมีรูปแบบการบริหารแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และสภาเทศบาลนครระบบสภาเดียวซึ่งประกอบด้วยสมาชิก 28 คน นครซากูระเป็นเขตเลือกตั้งที่ให้สมาชิก 3 คนในสภาจังหวัดชิบะ ในแง่ของการเมืองระดับชาติ นครซากูระเป็นส่วนหนึ่งของเขตเลือกตั้งจังหวัดชิบะที่ 9 ในการเลือกตั้งสภาผู้แทนราษฎรในรัฐสภาญี่ปุ่น

## เศรษฐกิจ
ซากูระเป็นศูนย์กลางการค้าในบริเวณนี้ และเนื่องจากมีเส้นทางรถไฟเชื่อมต่อจำนวนมาก จึงเป็นชุมชนที่อยู่อาศัยของผู้ที่เดินทางไปทำงานในชิบะและโตเกียวที่อยู่ใกล้เคียง โดยมีประชากรมากกว่าร้อยละ 24 ที่เดินทางไปทำงานตามสถานที่ต่าง ๆ ตามสำมะโนประชากร ค.ศ. 2010

## อ้างอิง

## แหล่งข้อมูลอื่น

*  


หมวดหมู่:นครในจังหวัดชิบะ
เรือหลวงนเรศวร

**เรือหลวง''นเรศวร'' (FFG-421)** () เป็นเรือฟริเกตสังกัดกองเรือฟริเกตที่ 2 กองเรือยุทธการ กองทัพเรือไทย ดัดแปลงมาจากเรือฟริเกตแบบ 053 ของจีน โดยความร่วมมือกันออกแบบระหว่างกองทัพเรือไทยกับจีน ต่อที่อู่ต่อเรือไชน่าสเตตท์ เมืองเซี่ยงไฮ้ ประเทศจีน ปล่อยเรือลงน้ำเดือนกรกฎาคม พ.ศ. 2536 และเข้าประจำการในวันที่ 15 ธันวาคม พ.ศ. 2537 เรือหลวงนเรศวร มีเรือในชั้นเดียวกันอีกหนึ่งลำคือ เรือหลวงตากสิน

## การปรับปรุง
ในปี ค.ศ. 2011 กองทัพเรือได้เลือกระบบ 9LV ของบริษัทซ๊าบ ประเทศสวีเดน ในการปรับปรุงระบบอำนวยการรบ ระบบตรวจการณ์ ระบบควบคุมการยิง และระบบเชื่อมโยงข้อมูลทางยุทธวิธีของ เรือหลวง*นเรศวร* และ เรือหลวง*ตากสิน*

## อ้างอิง

นเรศวร
นเรศวร
นเรศวร
โจเซฟ โคนี

**โจเซฟ โคนี** (เกิดวันที่ 24 กรกฎาคม พ.ศ. 2504) เป็นหัวหน้ากองทัพต่อต้านของพระเจ้า (Lord's Resistance Army - LRA) กลุ่มกองโจรยูกันดา โคนีถูกกล่าวหาจากหน่วยงานของรัฐว่า สั่งการลักพาตัวเด็กเป็นทาสทางเพศเด็กและทหารเด็ก มีการประเมินว่าเด็กกลายเป็นทหารกว่า 66,000 คน และประชาชนสองล้านคนถูกบังคับให้ออกจากที่อยู่ในประเทศตั้งแต่ พ.ศ. 2529 โคนีถูกศาลอาญาระหว่างประเทศในกรุงเฮก ประเทศเนเธอร์แลนด์ ฟ้องคดีอาญาในข้อหาอาชญากรรมสงครามและอาชญากรรมต่อมนุษยชาติ ใน พ.ศ. 2548 แต่ได้หลบเลี่ยงการจับกุม ในเดือน พฤศจิกายน พ.ศ. 2556 มีรายงานว่า โจเซฟ โคนี สุขภาพไม่สู้ดีและกบดานอยู่ที่เมืองนาโซกา สาธารณรัฐแอฟริกากลาง

ใน พ.ศ. 2555 มีการเผยแพร่ภาพยนตร์สั้น *โคนี 2012* สร้างโดยบริษัทอินวิสซิเบิลชิลเดรน (Invisible Children, Inc.) โดยมีจุดประสงค์ต้องการให้เขาเป็นที่รู้จักไปทั่วโลกเพื่อจะได้ถูกจับกุมภายในสิ้นปี พ.ศ. 2555 

## อ้างอิง

หมวดหมู่:ผู้หนีคดี
หมวดหมู่:ชาวยูกันดา
เยิร์ต

**เยิร์ต** หมายถึง กระโจมซึ่งที่อยู่อาศัยแบบชั่วคราวที่สามารถเคลื่อนย้ายได้ง่ายของชาวเอเชียกลาง ส่วนใหญ่ต้องการที่จะใช้ชีวิตเร่ร่อนโดยอาศัยการล่าสัตว์ป่าเป็นอาชีพ ประเทศที่มีการใช้กระโจมเป็นที่อยู่อาศัย เช่น คาซัคสถาน ทาจิกิสถาน มองโกเลีย เป็นต้น

หมวดหมู่:วัฒนธรรมชาวเอเชียกลาง
หมวดหมู่:ประเภทของบ้าน
หมวดหมู่:เต็นท์
หมวดหมู่:วัฒนธรรมมองโกเลีย
มิก มักคาร์ที

**ไมเคิล โจเซฟ "มิก" มักคาร์ที** () เกิดเมื่อวันที่ 7 กุมภาพันธ์ ค.ศ. 1959 เป็นนักฟุตบอลและผู้จัดการทีมชาวอังกฤษ
โดยมักคาร์ทีเริ่มเล่นฟุตบอลตั้งแต่ปี ค.ศ. 1977 แม็คคาธีถนัดในตำแหน่งกองหลัง หรือบางครั้งเขาก็เล่นในตำแหน่งเซ็นเตอร์แบ็กได้เป็นบางครั้งโดยเล่นให้กับสโมสรฟุตบอลมิลวอลล์ในดิวิชัน 2 ของประเทศอังกฤษ และโด่งดังมากตอนย้ายมาอยู่กับสโมสรฟุตบอลแมนเชสเตอร์ซิตี แล้วได้ย้ายไปอยู่กับสโมสรฟุตบอลเซลติกและสโมสรฟุตบอลโอลิมปิกลียงในสกอตแลนด์และฝรั่งเศสตามลำดับ แล้วเขาได้เลิกเล่นฟุตบอลไปในปี ค.ศ. 1992 แล้วได้หันมาทำงานเป็นผู้จัดการทีมต่อในช่วงปีเดียวกัน โดยสโมสรแรกที่เขาได้ไปคุมคือสโมสรฟุตบอลมิลวอลล์ แล้วในปี ค.ศ. 1996 เขาไปได้คุมทีมฟุตบอลทีมชาติไอร์แลนด์เป็นเวลา 6 ปี แล้วในช่วงปี ค.ศ. 2003 ได้มาคุมสโมสรฟุตบอลซันเดอร์แลนด์ โดยเขาได้ทำผลงานได้ดีโดยนำทีมซันเดอร์แลนด์จบที่ 2 ในฟุตบอลลีกแชมเปียนชิป แล้วเลื่อนชั้นขึ้นมาสู่ชั้นพรีเมียร์ลีกได้ แล้วในช่วงปี ค.ศ. 2006 เขาก็ย้ายไปคุมสโมสรฟุตบอลวูลฟ์แฮมตันวันเดอเรอส์ โดยผลงานในการคุมทีมของเขาเริ่มดีขึ้น โดยได้นำวูลฟ์แฮมตันขึ้นมาสู่พรีเมียร์ลีกได้ในช่วงปี ค.ศ. 2009 แต่เขาก็ไม่สามารถนำทีมวูลฟ์แฮมตันอยู่ในโซนปลอดภัยจากการหนีตกชั้นได้ จึงได้ลาออกไปในปี ค.ศ. 2012 ปัจจุบันมักคาร์ทีได้มาอยู่กับครอบครัวของเขาในเมืองบาร์นสลีย์

## เกียรติประวัติ
### ผู้จัดการทีม
***ผู้จัดการทีมดีเด่น** 1 สมัย: มิถุนายน ค.ศ. 2001 
*ฟุตบอลลีกแชมเปียนชิป รองชนะเลิศ 1 สมัย กับ ซันเดอร์แลนด์: 2004-05
*ฟุตบอลลีกแชมเปียนชิป ชนะเลิศ 1 สมัย กับ วูลฟ์แฮมตันวันเดอเรอส์: 2008-09
### นักฟุตบอล
* **สก็อตติช พรีเมียร์ลีก คัพ** ชนะเลิศ 1 สมัย  กับ เซลติก:1987-88
* **สก็อตติช คัพ** ชนะเลิศ 1 สมัย กับ เซลติก: 1987-88
* **สก็อตติช คัพ** ชนะเลิศ 1 สมัย  กับ เซลติก: 1988-89

## อ้างอิง

## แหล่งข้อมูลอื่น
*
*

หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:นักฟุตบอลชาวอังกฤษ
หมวดหมู่:นักฟุตบอลชาวไอริช
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นในฟุตบอลโลก 1990
หมวดหมู่:ผู้เล่นสโมสรฟุตบอลเซลติก
หมวดหมู่:ผู้เล่นในลีกเอิง
หมวดหมู่:กองหลังฟุตบอล
หมวดหมู่:บุคคลจากบาร์นสลีย์
หมวดหมู่:นักฟุตบอลทีมชาติสาธารณรัฐไอร์แลนด์
หมวดหมู่:ผู้จัดการทีมสโมสรฟุตบอลวุลเวอร์แฮมป์ตันวอนเดอเรอส์
ประชาคมเศรษฐกิจอาเซียน

**ประชาคมเศรษฐกิจอาเซียน** () คือ การร่วมกันทางเศรษฐกิจของประเทศในเขตอาเซียน เพื่อผลประโยชน์ในอำนาจการต่อรองทางเศรษฐกิจ การส่งออก และการนำเข้าของสินค้า จะเริ่มใช้ใน พ.ศ. 2558 

ประชาคมเศรษฐกิจอาเซียน ดำเนินการควบคู่ไปกับ ประชาคมการเมืองและความมั่นคงอาเซียน (ASEAN Political-Security Community: APSC) และประชาคมสังคม-วัฒนธรรมอาเซียน (ASEAN Socio-Cultural Community: ASCC) ซึ่งเป็นสามส่วนหลักของประชาคมอาเซียน 

แม้อาเซียนจะมิได้มีสนธิสัญญาหรือกฎบัตรมาตั้งแต่ต้น แต่เมื่อเวลาผ่านไปอาเซียนก็ได้พัฒนาความร่วมมือโดยอาศัยฐานในทางกฎหมายระหว่างประเทศมากขึ้น เช่น การที่สมาชิกอาเซียนได้จัดทำสนธิสัญญาไมตรี และความร่วมมือในภูมิภาคเอเชียตะวันออกเฉียงใต้ (Treaty of Amity and Cooperation in Southeast Asia 1976 หรือ TAC) ซึ่งก็เป็นการนำหลักกฎหมายระหว่างประเทศที่มีอยู่เดิมแล้วมาเน้นย้ำระหว่างรัฐในภูมิภาค เช่น หลักการเคารพอำนาจอธิปไตยของรัฐ หลักการไม่แทรกแซงกิจการอันเป็นการภายในของแต่ละรัฐ ซึ่งปรากฏอยู่ในกฏบัตรสหประชาชาติอยู่แล้ว เป็นต้น และอาเซียนก็ได้อาศัยหลักในสนธิสัญญาดังกล่าวมาเป็นหลักการที่อาเซียนยึดถือ และเป็นข้อแม้ในการต่อรองกับรัฐที่ไม่ใช่สมาชิกให้ลงนามเป็นภาคีก่อนจะได้รับให้เข้าร่วมประชุมกับอาเซียนนั่นเอง ข้อพิจารณาสำคัญคือสนธิสัญญาดังกล่าวมิได้เกี่ยวข้องหรือทำขึ้นกับอาเซียนโดยตรง และอาเซียนก็มิได้มีความสามารถในการทำสนธิสัญญาโดยตนเอง เพียงแต่รัฐที่อยู่ในบริเวณเอเชียอาคเนย์ได้เข้าเป็นภาคีสนธิสัญญาดังกล่าวเพื่อประโยชน์ร่วมกันในภูมิภาคและอาศัยอาเซียนเป็นเครื่องมือในการดำเนินความร่วมมือและพันธกรณีหรือหน้าที่ตามสนธิสัญญานั้นย่อมส่งผลกระทบต่อการดำเนินความร่วมมือภายใต้กรอบอาเซียนโดยปริยาย นอกจากนี้ อาเซียนยังได้เป็นเวทีที่ทำให้เกิดสนธิสัญญาในเรื่องอื่น ๆ เช่น การทำให้ภูมิภาคปลอดจากอาวุธนิวเคลียร์ หรือล่าสุดในด้านการต่อต้านการก่อการร้าย ตลอดจนความตกลงเรื่องเศรษฐกิจและความร่วมมือเฉพาะด้าน เช่น ด้านการส่งเสริมสวัสดิการสังคม การศึกษา การป้องกันและปราบปรามอาชญากรรมข้ามชาติสิ่งแวดล้อม การจัดการภัยพิบัติ ฯลฯ ซึ่งล้วนอาศัยอาเซียนเป็นกลไกสำคัญทั้งสิ้น ดังนั้น แม้ในทางรูปแบบแล้วจะไม่ถือว่าอาเซียนได้ตั้งอยู่บนฐานกฎหมายระหว่างประเทศ แต่ในทางเนื้อหากฎหมายระหว่างประเทศและความตกลงเหล่านี้ก็จะได้มีอิทธิพลต่อการดำเนินของอาเซียนในช่วงเวลาที่ผ่านมา

## แหล่งข้อมูลอื่น
* ASEAN Economic Community 
* องค์ความรู้ ประชาคมเศรษฐกิจอาเซียน 
* Asian Knowledge Institute 
* 2558 เปิดประตูสุ่ประชาคมอาเซียน 

หมวดหมู่:สมาคมประชาชาติแห่งเอเชียตะวันออกเฉียงใต้
หมวดหมู่:เศรษฐกิจ
ซาบอเทจ (อัลบั้มแบล็กซับบาธ)

***ซาบอเทจ*** () เป็นสตูดิโออัลบั้มที่หกของ วงเฮฟวีเมทัลอังกฤษ แบล็ก ซับบาธ วางขายในเดือนมิถุนายน 1975 
## ช่วงบันทึก
แบล็ก ซับบาธ เริ่มทำอัลบั้มที่หกของพวกเขาในเดือน กุมภาพันธ์ 1975 ที่มอร์แกนสตูดิโอ ในอังกฤษ พวกเขามีมุมมองในผลงานดนตรีที่แตกต่างมากขึ้นจากการทำอัลบั้ม *[[Sabbath Bloody Sabbath]]*  มือกีตาร์ Tony Iommi กล่าวว่าในการทำอัลบั้มที่ผ่านมาทำให้พวกเรามีเทคนิคทางด้านดนตรีมากขึ้น
## ช่วงวางขายและการตอบรับ
อัลบั้มนี้วางขายเมื่อ 27 มิถุนายน 1975 แบล็ก ซับบาธได้รับความเห็นจาก Rolling Stone ว่า"อัลบั้มนี้ไม่ได้เป็นเพียงอัลบั้มที่ดีที่สุดตั้งแต่การทำอัลบั้ม Paranoid แต่มันอาจจะดีที่สุดที่เคยมีมา อัลบั้มนี้ขึ้นชาร์ดของ อังกฤษ ได้อันดับที่ 7 และอันดับที่ 28 ของอเมริกามียอดขาย 60,000 แผ่น
## รายชื่อเพลง
ทุกเพลงแต่งโดยสมาชิกของวง แบล็ก ซับบาธ

## สมาชิก
* Ozzy Osbourne – ร้อง และ เครื่องสังเคราะห์
* Tony Iommi – กีตาร์ ,เปียโน ,ออร์แกน ,เครื่องสังเคราะห์เสียง
* Geezer Butler – เบส
* Bill Ward – กลอง
## อ้างอิง

หมวดหมู่:อัลบั้มเพลงของแบล็กแซ็บบาธ
หมวดหมู่:อัลบั้มเพลงในปี พ.ศ. 2518
โรงพยาบาลกรุงเทพ

**โรงพยาบาลกรุงเทพ** () เป็นโรงพยาบาลของเอกชนในประเทศไทย สำนักงานใหญ่ตั้งอยู่ที่เลขที่ 2 ซอยศูนย์วิจัย 7 ถนนเพชรบุรีตัดใหม่ แขวงบางกะปิ เขตห้วยขวาง กรุงเทพมหานคร และเป็นโรงพยาบาลที่ได้รับพระราชทานตราครุฑ

ในปี พ.ศ. 2561 ได้ขยายเครือข่ายรวม 46 สาขา ต่อมาใน ปี พ.ศ. 2562 ได้เปิดขยายสาขาอีก 3 สาขาได้แก่ Samitivej Japanese Regional Hospital โรงพยาบาลกรุงเทพปากช่อง โรงพยาบาลกรุงเทพเชียงราย และในปี พ.ศ. 2563 ได้เปิด โรงพยาบาลกรุงเทพจอมเทียน และขยายเครือข่ายรวม 50 สาขา ในปี พ.ศ. 2563

โรงพยาบาลครอบคลุมพื้นที่ให้บริการแทบทุกภูมิภาคของไทย โดยเฉพาะในเมืองใหญ่และแหล่งท่องเที่ยว ด้วยทีมแพทย์เฉพาะทาง บุคลากรมืออาชีพ และเทคโนโลยีทางการแพทย์ที่ทันสมัย ประสิทธิภาพสูง เพรียบพรัอมด้วยบริการฉุกเฉินและบริการพิเศษเหนือระดับ สิ่งอำนวยความสะดวกครบครัน เพื่อสนองตอบทุกความต้องการของผู้ใช้บริการทั้งชาวไทยและชาวต่างประเทศ บริษัทเป็นผู้ประกอบการธุรกิจโรงพยาบาลเอกชนขนาดใหญ่ของประเทศ โดยมีโรงพยาบาลเครือข่ายในไทยและกัมพูชา ดำเนินการภายใต้ชื่อโรงพยาบาล 6 กลุ่ม คือ กลุ่มโรงพยาบาลกรุงเทพ กลุ่มโรงพยาบาลสมิติเวช โรงพยาบาลบี เอ็น เอช กลุ่มโรงพยาบาลพญาไท กลุ่มโรงพยาบาลเปาโลเมโมเรียล และกลุ่มโรงพยาบาลรอยัล นอกจากนี้เครือข่ายของบริษัท กรุงเทพดุสิตเวชการ จำกัด (มหาชน) ยังรวมถึงธุรกิจที่ให้การสนับสนุนด้านการแพทย์ ได้แก่ ธุรกิจห้องปฏิบัติการทางการแพทย์ ธุรกิจผลิตยาและธุรกิจผลิตน้ำเกลือ เป็นต้น

## รางวัล
# Joint Commission International (JCI) Gold Seal of ApprovalTM
# Telemedicine for the Mobile Society (TEMOS)
# Hospital Accreditation (HA) of Thailand
# Asian Hospital Management Award (AHMA)

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:โรงพยาบาลในเขตห้วยขวาง
หมวดหมู่:เครือบริษัทกรุงเทพดุสิตเวชการ
หมวดหมู่:บริษัทจดทะเบียนในตลาดหลักทรัพย์แห่งประเทศไทย
กรุงเทพ
หมวดหมู่:นิติบุคคลที่ได้รับพระราชทานตราตั้ง
หมวดหมู่:โรงพยาบาลที่ก่อตั้งในปี พ.ศ. 2515
หมวดหมู่:บริษัทไทยที่ก่อตั้งในปี พ.ศ. 2515
ศรัทธา

**ศรัทธา** คือความเชื่อมั่นหรือไว้วางใจในตัว บุคคล สิ่งของ หรือแนวคิด ในบริบททางศาสนา ศรัทธาคือ " ความเชื่อในพระเจ้าหรือในหลักคำสอนหรือคำสั่งสอนของศาสนา" ตาม พจนานุกรมฉบับเมอร์เรียม-เว็บสเตอร์ ให้ความหมายของคำว่าศรัทธาไว้หลายนิยาม เช่น "สิ่งที่เชื่อกัน โดยเฉพาะอย่างยิ่งด้วยความเชื่อมั่นอย่างแรงกล้า", "ความไว้วางใจอย่างสมบูรณ์", "ความเชื่อและความไว้วางใจและความภักดีต่อพระเจ้า" รวมถึง "ความเชื่อมั่นอย่างมั่นคงในบางสิ่งบางอย่างซึ่งไม่มีหลักฐานพิสูจน์ได้"

ผู้เคร่งศาสนามักคิดว่าศรัทธาเป็นความเชื่อมั่นที่ขึ้นอยู่กับระดับของเหตุผลอันสมควรหรือพยานหลักฐานที่รับรู้ บ้างที่มีความคลางแคลงใจต่อศาสนา มีแนวโน้มที่จะคิดว่าศรัทธาเป็นเพียงความเชื่อที่ไม่มีหลักฐาน

## อ้างอิง

หมวดหมู่:หลักธรรมของศาสนา
หมวดหมู่:ความเชื่อ
หมวดหมู่:ศรัทธา
ลูกซัด

**ลูกซัด** อาจหมายถึง
* **[[ลูกซัด (เครื่องดนตรี)|ลูกซัด]]** หรือ **ลูกแซ็ก** เครื่องดนตรีประเภทเครื่องประกอบจังหวะ
* **[[ลูกซัด (พืช)|ลูกซัด]]** หรือ **ซัด** ไม้ล้มลุกในวงศ์ถั่ว
วัดโลกโมฬี

right|270px|thumb|วิหารหลวงวัดโลกโมฬีบริเวณประตูทางเข้า

**วัดโลกโมฬี** () เป็นวัดเก่าแก่แห่งหนึ่งในจังหวัดเชียงใหม่ อายุกว่าห้าร้อยปี สร้างในสมัยอาณาจักรล้านนา ตั้งอยู่บริเวณทิศเหนือของตัวเมืองเชียงใหม่ ใกล้แจ่งหัวริน

## ประวัติ
วัดโลกโมฬีไม่มีหลักฐานปรากฏอย่างแน่ชัดว่าสร้างขึ้นในสมัยใด แต่ได้ปรากฏชื่อวัดโลกโมฬีในตำนานของวัดพระธาตุดอยสุเทพราชวรวิหาร
### ยุคอาณาจักรล้านนา
ในปี พ.ศ. 1910 พญากือนา ทรงให้ราชบุรุษไปนิมนต์พระมหาเถระเจ้ามาสืบศาสนาในล้านนา แต่พระมหาเถระทรงชราภาพมาก จึงให้พระอนันทะเถระและพระเถระที่เป็นศิษย์อีก 10 รูป มาสืบทอดพระพุทธศาสนาในดินแดนล้านนาซึ่งคณะสงฆ์เหล่านั้นได้จำพรรษาที่วัดโลกโมฬี อันเป็นสถานที่ใช้ในการต้อนรับพระราชอาคันตุกะจากต่างเมือง 

ต่อมาในปี พ.ศ. 2070 พระเมืองเกษเกล้า ได้ถวายบ้านหัวเวียงให้เป็นอารามวัดโมฬี และใน พ.ศ. 2071 ได้ทรงให้สร้างมหาเจดีย์และวิหารโลกโมฬี ต่อมาเมื่อพระเมืองเกษเกล้าถูกลอบปลงพระชนม์ในปี พ.ศ. 2088 เหล่าข้าราชการ ขุนนาง ได้ทำพิธีที่วัดแสนนอก นำพระบรมอัฐิมาบรรจุไว้ที่วัดโลกโมฬีนอกกำแพงเมืองเชียงใหม่ด้านเหนือของพระอาราม ซึ่งเป็นพระอารามหลวงประจำพระองค์ จากนั้นเสนาอำมาตย์จึงได้ทูลเชิญพระนางจิรประภาเทวี พระอัครมเหสี ขึ้นครองราชสมบัติ ขณะนั้นล้านนากำลังอ่อนแอ สมเด็จพระไชยราชาธิราช กษัตริย์อยุธยา จึงยกทัพมาตีล้านนา แต่ด้วยพระนางจิรประภาเทวีได้ถวายเครื่องบรรณาการไปถวายขอเป็นมิตร พร้อมทูลเชิญสมเด็จพระไชยราชาธิราชเสด็จมาทำบุญที่กู่พระเมืองเกษเกล้า วัดโลกโมฬี 

### ยุคล้านนาของพม่า
ช่วงเวลาที่เชียงใหม่ตกเป็นเมืองขึ้นของพม่าตั้งแต่ปี พ.ศ. 2122 เป็นต้นมา วัดวาอารามต่าง ๆ ถูกเผาทำลายไปมากมายแต่วัดโลกโมฬีไม่ได้ถูกเผา เนื่องจากพระเจ้าสาวัตถีนรถามังคะยอ กษัตริย์แคว้นล้านนาได้ทรงเมตตาธรรมพระมหาสมเด็จวัดโลกโมฬีไว้กับวัดวิสุทธาราม และเป็นวัดสำคัญในพระราชสำนักมาโดยตลอด

### ยุครัตนโกสินทร์
ในปีพ.ศ. 2440 วัดโลกโมฬีตั้งอยู่แขวงบ้านทับม่าน แคว้นเจ็ดยอด เจ้าอธิการชื่อ *ตุ๊พวก* รองอธิการชื่อ *ตุ๊คำ* เป็นนิกายเชียงใหม่ มีโฉนดออกเมื่อวันที่ 17 สิงหาคม 2482 กระทั่งสงครามโลกครั้งที่สอง วัดโลกโมฬีถูกทิ้งให้ร้าง จนถึงปี พ.ศ. 2502 กรมศิลปากรได้ขึ้นทะเบียนวัดโลกโมฬีเป็นโบราณสถานแห่งชาติ 

9 พฤศจิกายน พ.ศ. 2544 กรมการศาสนาได้อนุมัติให้ยกฐานะวัดโลกโมฬีจากวัดร้างให้เป็นพระอารามที่ถูกต้องตามกฎหมาย และได้แต่งตั้งให้พระญาณสมโพธิเป็นผู้รักษาการแทนเจ้าอาวาส และในปี พ.ศ. 2545 ได้มีการเททองรูปเหมือนพระนางจิรประภามหาเทวี ประดิษฐานภายในวัด

โลกโมฬี
หมวดหมู่:โบราณสถานในจังหวัดเชียงใหม่
โลกโมฬี
นาธาน เอคเคิลสตัน

**นาธาน เจฟฟรีย์ จูเนียร์ เอคเคิลสตัน ** () เกิดเมื่อวันที่ 30 ธันวาคม ค.ศ. 1990 ในเมือง แมนเชสเตอร์ แถวย่านเมือง นิวตอน เฮิร์ท ประเทศอังกฤษ โดยปัจจุบันเขาได้เล่นให้กับ สโมสรฟุตบอลลิเวอร์พูล ใน พรีเมียร์ลีก และ ฟุตบอลทีมชาติอังกฤษ ชุด 17 ปี 
## แหล่งข้อมูลอื่น
*
*Nathan Eccleston England stats at The Football Association
*Profile at BBC Sport 
*LFC History Profile
*ESPN Profile 

หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นในพรีเมียร์ลีก
หมวดหมู่:กองหน้าฟุตบอล
หมวดหมู่:นักฟุตบอลจากแมนเชสเตอร์
หมวดหมู่:ผู้เล่นสโมสรฟุตบอลฮัดเดอส์ฟีลด์ทาวน์
หมวดหมู่:ผู้เล่นสโมสรฟุตบอลชาร์ลตันแอธเลติก
หมวดหมู่:ผู้เล่นสโมสรฟุตบอลรอชเดล
อันดับปลาเข็ม

**อันดับปลาเข็ม** เป็นอันดับของปลากระดูกแข็งจำพวกหนึ่ง ใช้ชื่อวิทยาศาสตร์ว่า Beloniformes

มีลักษณะโดยรวม คือ เป็นปลาขนาดเล็ก มักว่ายรวมฝูงหรือหากินกันบริเวณผิวน้ำ เมื่อตกใจสามารถกระโดดหรือเหินขึ้นเหนือผิวน้ำได้สูงและไกลเหมือนการบินของนกหรือแมลงได้ในบางวงศ์  มีลำตัวยาวมาก ยกเว้นในบางวงศ์ ลำตัวค่อนข้างยาว ลำตัวรูปเหลี่ยม ครีบท้องอยู่ตรงข้ามครีบก้นค่อนไปทางด้านท้ายของลำตัว ครีบหูอยู่ระดับสูงของลำตัว ครีบท้องอยู่ในตำแหน่งท้องริมฝีปากบนและริมฝีปากล่างอาจยื่นยาว ถ้าไม่ยื่นยาวครีบหูหลังท้อง และครีบหางอาจขยายออกไป มีเกล็ดเป็นแบบขอบบางเรียบ

แบ่งออกเป็น 5 วงศ์ พบได้ทั้งในทะเล, น้ำกร่อย และน้ำจืด ในเขตอบอุ่นและเขตร้อนทั่วโลก  ได้แก่

***[[Adrianichthyidae]]**
***[[Scomberesocidae]]**
***[[Belonidae]]**
***[[Exocoetidae]]**
***[[Hemiramphidae]]**

โดยสามารถแบ่งออกเป็นอันดับย่อยและวงศ์ใหญ่ต่าง ๆ ได้อีก (ดูในตาราง)

## อ้างอิง

## แหล่งข้อมูลอื่น

หมวดหมู่:ปลาแบ่งตามตระกูล
หมวดหมู่:อันดับปลาเข็ม
ปาโบล ซาบาเลตา

**ปาโบล คาเบียร์ ซาบาเลตา คีโรด** (; เกิด 16 มกราคม ค.ศ. 1985) เป็นอดีตนักฟุตบอลชาวอาร์เจนตินา ลงเล่นในตำแหน่งแบ็กขวา

ซาบาเลตา เคยมีผลงานใน โอลิมปืกฤดูร้อนปี 2008 มาแล้วด้วยโดยเขาได้ลงเล่นฟุตบอลในนามสัญชาติ อาร์เจนตินา โดยเขาสามารถคว้าเหรียญทองมาให้กับ ทีมชาติของตนได้

## อ้างอิง

## แหล่งข้อมูลอื่น
*
*
*FIFA.com short bio 
*Premier League profile 

หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในลาลิกา
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลชาวอาร์เจนตินา
หมวดหมู่:นักฟุตบอลทีมชาติอาร์เจนตินา
หมวดหมู่:บุคคลจากบัวโนสไอเรส
หมวดหมู่:นักฟุตบอลในโอลิมปิกฤดูร้อน 2008
หมวดหมู่:กองกลางฟุตบอล
หมวดหมู่:ผู้เล่นในฟุตบอลโลก 2014
กฎหมายสิบสองโต๊ะ

**กฎหมายสิบสองโต๊ะ** (, ) เป็นกฎหมายโบราณอันเป็นรากฐานของกฎหมายโรมัน กฎหมายสิบสองโต๊ะเป็นหัวใจของรัฐธรรมนูญสาธารณรัฐโรมันและแกนกลางของ "จารีตประเพณีบรรพชน" (mos maiorum)

กฎหมายสิบสองโต๊ะเป็นผลของการต่อสู้ทางสังคมอันยาวนานระหว่างแพทริเซียนกับพลีเบียน หลังการขับทาร์ควิเนียส ซูเบอร์บัส (Tarquinius Suberbus) พระมหากษัตริย์โรมพระองค์สุดท้าย สาธารณรัฐมีฝ่ายปกครอง (magistrate) เป็นผู้ปกครองตามลำดับชั้น เดิมแพทริเซียนเท่านั้นที่มีสิทธิ์เป็นฝ่ายปกครอง จึงเป็นเหตุที่พลีเบียนไม่พอใจ ในบริบทของสถานภาพอันไม่เท่าเทียมนี้ พลีเบียนต่อสู้เพื่อให้พวกตนได้รับการยินยอม โดยการขู่ว่าจะแยกตัวออก พวกเขาขู่จะออกจากนคร ซึ่งผลที่ตามมาคือ กิจกรรมของเมืองจะหยุดชะงัก เพราะพลีเบียนเป็นกำลังแรงงานของโรม หนึ่งในการยินยอมสำคัญที่สุดซึ่งพลีเบียนชนะในการต่อสู้ระหว่างชนชั้นนี้ คือ การสถาปนากฎหมายสิบสองโต๊ะ โดยสร้างสิทธิตามกระบวนการยุติธรรมพื้นฐานแก่พลเมืองโรมันทุกคน

หมวดหมู่:โรมโบราณ
หมวดหมู่:กฎหมายโรมัน
หมวดหมู่:ประวัติศาสตร์กฎหมาย